CELEX: 32005L0021
Language: sk
Date: 2005-03-07 00:00:00
Title: Smernica Komisie 2005/21/ES zo 7. marca 2005, ktorou sa smernica Rady 72/306/EHS o aproximácii právnych predpisov členských štátov vo vzťahu k opatreniam, ktoré sa majú prijať proti emisiám znečisťujúcich látok z dieselových motorov vozidiel, prispôsobuje technickému pokrokuText s významom pre EHP

8.3.2005   
            
            
               SK
            
            
               Úradný vestník Európskej únie
            
            
               L 61/25
            
         
      SMERNICA KOMISIE 2005/21/ES
   zo 7. marca 2005,
   ktorou sa smernica Rady 72/306/EHS o aproximácii právnych predpisov členských štátov vo vzťahu k opatreniam, ktoré sa majú prijať proti emisiám znečisťujúcich látok z dieselových motorov vozidiel, prispôsobuje technickému pokroku
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 72/306/EHS z 2. augusta 1972 o aproximácii právnych predpisov členských štátov vo vzťahu k opatreniam, ktoré sa majú prijať proti emisiám znečisťujúcich látok z dieselových motorov vozidiel (1), a najmä na jej článok 4,
   keďže:
   
               (1)
            
            
               Smernica Rady 72/306/EHS je jednou zo samostatných smerníc podľa postupu typového schválenia, ustanoveného v smernici Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel (2).
            
         
               (2)
            
            
               Z tohto dôvodu ustanovenia stanovené v smernici 70/156/EHS, týkajúce sa systémov, konštrukčných častí a samostatných technických celkov vozidiel, sa uplatňujú podľa smernice 72/306/EHS.
            
         
               (3)
            
            
               Článok 9 ods. 2 smernice 70/156/EHS, zmenenej a doplnenej smernicou 92/53/EHS (3), ustanovuje porovnanie medzi samostatnými smernicami a príslušnými nariadeniami Európskej hospodárskej komisie Organizácie Spojených národov (EHK OSN). Je preto potrebné zosúladiť technické parametre týkajúce sa svetelného zdroja opacimetrov, ktoré sa používajú na merania opacity výfukov, s nariadením EHK OSN a medzinárodnými normami. Je taktiež vhodné zosúladiť palivo, ktoré sa používa na merania opacity výfukov, s palivom povoleným na merania emisií, tak ako je stanovené v smernici Rady 88/77/EHS (4).
            
         
               (4)
            
            
               Opatrenia stanovené v tejto smernici sú v súlade so stanoviskom Výboru na prispôsobovanie sa technickému pokroku, ustanoveného smernicou 70/156/EHS,
            
         PRIJALA TÚTO SMERNICU:
   Článok 1
   Prílohy k smernici 72/306/EHS sa menia a dopĺňajú v súlade s prílohou k tejto smernici.
   Článok 2
   S účinnosťou od 9. marca 2006 členské štáty:
   
               —
            
            
               už neudelia typové schválenie ES podľa článku 4 ods. 1 smernice 70/156/EHS a
            
         
               —
            
            
               môžu odmietnuť národné typové schválenie
            
         pre nový typ vozidla z dôvodov týkajúcich sa znečisťujúcich látok z dieselových motorov, ak nevyhoveli ustanoveniam smernice 72/306/EHS, zmenenej a doplnenej touto smernicou.
   Táto smernica nezrušuje akékoľvek schválenie udelené už v minulosti podľa smernice 72/306/EHS ani neobmedzuje rozšírenie takýchto schválení podľa podmienok smernice, podľa ktorej boli pôvodne udelené.
   Článok 3
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do 8. marca 2006. Bezodkladne o tom informujú Komisiu. Uplatňujú túto smernicu od 9. marca 2006.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 4
   Táto smernica nadobúda účinnosť tretím dňom po jej uverejnení v Úradnom vestníku Európskej únie.
   Článok 5
   Táto smernica je určená členským štátom.
   
      V Bruseli 7. marca 2005
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 190, 20.8.1972, s. 1. Smernica naposledy zmenená a doplnená smernicou Komisie 97/20/ES (Ú. v. ES L 125, 16.5.1997, s. 21).
   
      (2)  Ú. v. ES L 42, 23.2.1970, s. 1. Smernica naposledy zmenená a doplnená smernicou Komisie 2004/104/ES (Ú. v. EÚ L 337, 13.11.2004, s. 13).
   
      (3)  Ú. v. ES L 225, 10.8.1992, s. 1.
   
      (4)  Ú. v. ES L 36, 9.2.1988, s. 33. Smernica naposledy zmenená a doplnená smernicou Komisie 2001/27/ES (Ú. v. ES L 107, 18.4.2001, s. 10).
   
      PRÍLOHA
      Zoznam príloh medzi článkami a prílohou I sa nahrádza takto:
      
         
            „ZOZNAM PRÍLOH
            
                        Príloha I:
                     
                     Vymedzenie pojmov, žiadosť o typové schválenie ES, udelenie typového schválenia ES, symbol s korigovaným koeficientom absorpcie, požiadavky a skúšky zmeny typu a zhodnosť výroby
                  
                        
                           Dodatok 1:
                        
                     
                     Informačný dokument
                  
                        
                           Dodatok 2:
                        
                     
                     Osvedčenie typového schválenia
                  
                        Príloha II:
                     
                     Vzor symbolu s korigovaným koeficientom absorpcie
                  
                        Príloha III:
                     
                     Test za stálych otáčok v rozsahu krivky plného zaťaženia
                  
                        Príloha IV:
                     
                     Test pri voľnej akcelerácii
                  
                        Príloha V:
                     
                     Limitné hodnoty uplatňované pri teste pri stálych otáčkach
                  
                        Príloha VI:
                     
                     Charakteristika opacimetrov
                  
                        Príloha VII:
                     
                     Inštalácia a použitie opacimetru“
                  
      
      ZMENY A DOPLNENIA PRÍLOHY I K SMERNICI 72/306/EHS
      
                  1.
               
               
                  
                               
                           
                           
                              V časti 5.2.2.1 sa výraz „prílohe VI“ nahrádza výrazom „prílohe V“.
                           
                        
                               
                           
                           
                              V časti 5.3.2 sa výraz „prílohy VI“ nahrádza výrazom „prílohy V“.
                           
                        
                               
                           
                           
                              V časti 5.4 sa výraz „prílohou VII“ nahrádza výrazom „prílohou VI“.
                           
                        
                               
                           
                           
                              V časti 7.2.1.2 sa výraz „príloha VI“ nahrádza výrazom „príloha V“.
                           
                        
            ZMENY A DOPLNENIA PRÍLOHY III K SMERNICI 72/306/EHS
      
                  2.
               
               
                  
                               
                           
                           
                              Časť 3.2. sa nahrádza takto:
                              
                                 „3.2.   Palivo
                                 Malo by sa použiť referenčné palivo špecifikované v prílohe IV k smernici 88/77/EHS, naposledy zmenenej a doplnenej, v ktorej sú vhodné obmedzenia emisií, voči ktorým sú vozidlo alebo motor schvaľované.“
                              
                           
                        
                               
                           
                           
                              V časti 3.4 sa výraz „prílohe VII“ nahrádza výrazom „prílohe VI“ a výraz „prílohou VIII“ sa nahrádza výrazom „prílohou VII“.
                           
                        
                               
                           
                           
                              V časti 4.2 sa výraz „prílohy VI“ nahrádza výrazom „prílohy V“.
                           
                        
            
                  3.
               
               
                  Príloha V sa vypúšťa.
               
            
                  4.
               
               
                  Príloha VI sa stáva prílohou V.
               
            
                  5.
               
               
                  Príloha VII sa stáva prílohou VI.
                  Časť 3.3 sa nahrádza takto:
                  „3.3.   Svetelný zdroj
                  Svetelným zdrojom musí byť žiarovka s farebnou teplotou v rozsahu od 2 800 do 3 250 K alebo zelená svietivá dióda (LED) so spektrálnym maximom od 550 do 570 nm. Svetelný zdroj by mal byť chránený proti sadziam, aby sa neovplyvňovala dĺžka optickej dráhy, a nie je nad rámec špecifikácií výrobcu.“
               
            
                  6.
               
               
                  Príloha VIII sa stáva prílohou VII.
                  V položkách 2.16, 2.17 a 2.2.3 sa výraz „príloha VII“ nahrádza výrazom „príloha VI“.